Alexandra Berková

Alexandra Berková (2. heinäkuuta 1949 Trenčín, Tšekkoslovakia – 16. kesäkuuta 2008 Praha, Tšekki) oli tšekkiläinen kirjailija.

Berková opiskeli Kaarlen yliopistossa. Berkován teoksia on käännetty suomeksi, espanjaksi, sloveeniksi, bulgariaksi ja katkelmia englanniksi. Hän toimi opettajana Josef Škvorecký -akatemiassa, jota hän oli perustamassa. Lisäksi hän kirjoitti kolumneja.

Berková kävi useaan otteeseen Suomessa, muun muassa opettajana Oriveden opistossa ja vieraana Mukkulan kirjailijakokouksessa.

Berková sairasti vaikeaa sairautta. Hänet löydettiin kotoaan kuolleena kesäkuussa 2008.

Suomennettuja teoksia
 Magoria – tarina suuresta rakkaudesta, Taifuuni, 1994, suom. Eero Balk; alkuteos 1991
 Uskollisen Reppanan kärsimykset, Taifuuni, 1997, suom. Eero Balk

Lähteet
Helsingin Sanomat 1.7.2008 s. C7, muistokirjoitus Eero Balk: "Suomen-kävijän tekstit hioutuivat ääneen luettuina" Artikkelin verkkoversio

 Viitteet 

Luokka:Tšekkiläiset kirjailijat
Luokka:Vuonna 1949 syntyneet
Luokka:Vuonna 2008 kuolleet